
ŠAKIŲ RAJONO SAVIVALDYBĖS  TARYBA

SPRENDIMAS

DĖL SUTIKIMO PERIMTI TURTĄ RAJONO SAVIVALDYBĖS NUOSAVYBĖN 

2012 m. balandžio 26 d. Nr. T-189
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 6 str. 24 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 6 str. 2 p. bei atsižvelgdama į Turto valdymo ir ūkio departamento prie Lietuvos Respublikos vidaus reikalų ministerijos 2012 m. balandžio 3 d. raštą Nr. 8D-558, nusprendžia:


1. Sutikti perimti rajono savivaldybės nuosavybėn savarankiškosioms rajono savivaldybės funkcijoms įgyvendinti (informacinės visuomenės plėtros įgyvendinimui) valstybei nuosavybės teise priklausantį ir šiuo metu Turto valdymo ir ūkio departamento prie Lietuvos Respublikos vidaus reikalų ministerijos patikėjimo teise valdomą ilgalaikį nematerialųjį turtą pagal priedą.


2. Įgalioti rajono savivaldybės administracijos direktorių priimti turtą ir rajono savivaldybės vardu pasirašyti šio turto perdavimo-priėmimo aktą.

